കൊവിഡിനെ തുരത്താന് പുണ്യാഹവുമായി വന്നയാള് വൈറസ് ബാധിച്ച് മരിച്ചു കൊളംബോ ശ്രീലങ്കന് പ്രധാനമന്ത്രിയടക്കമുള്ള നിരവധി രാഷ്ട്രീയ പ്രമുഖര്ക്ക് പുണ്യാഹം നല്കി കൊവിഡ് ചികിത്സ നടത്തിയ മന്ത്രവാദി കൊവിഡ് ബാധിച്ച് മരിച്ചു. 48കാരനായ ഇലിയന്ത വിറ്റിയാണ് മരിച്ചത്. താന് മന്ത്രിച്ച വെള്ളം തളിച്ച് ശ്രീലങ്കയില് നിന്ന് കൊവിഡിനെ തുരത്താമെന്നും ഇത് പുഴയിലേക്ക് ഒഴുക്കുകയാണെങ്കില് അയല്രാജ്യമായ ഇന്ത്യയിലെ കൊവിഡ് കേസുകള് ഇല്ലാതാകുമെന്നും അവകാശപ്പെട്ടയാളാണ് വൈറസ് ബാധിച്ച് മരിച്ചത്. ഇദ്ദേഹത്തിന്റെ ബന്ധുക്കള് തന്നെയാണ് വാര്ത്ത പുറത്തുവിട്ടത്. കൊവിഡ് വാക്സീന് സ്വീകരിക്കാന് ഇദ്ദേഹം വിമുഖത കാണിച്ചതായും ഇന്നലെ കൊളംബോയില് ഇലിയന്തയുടെ ശവസംസ്കാരം നടന്നതായും അവര് കൂട്ടിച്ചേര്ത്തു. ഇലിയന്തയുടെ ചികിത്സാ രീതിക്ക് അംഗീകാരം നല്കിയ ആരോഗ്യ മന്ത്രി പവിത്ര വാന്നിയാറാച്ചിക്കും പിന്നീട് കൊവിഡ് ബാധിച്ചിരുന്നു. ഐ സി യുവില് പ്രവേശിപ്പിച്ച ഇവരുടെ മന്ത്രിസ്ഥാനം നഷ്ടപ്പെടുകയും ചെയ്തിരുന്നു. കാല്മുട്ടിന് പരുക്കേറ്റ തന്റെ അസുഖം ഭേദമാക്കിയത് ഇലിയന്തയാണെന്ന് 2010ല് ഇന്ത്യന് മുന് ക്രിക്കറ്റ് താരം സച്ചിന് ടെണ്ടുല്ക്കര് പ്രസ്താവന നടത്തിയതോടെയാണ് ഇയാള് പ്രസിദ്ധനാകുന്നത്. ദക്ഷിണാഫ്രിക്കക്കെതിരെ ആദ്യ ഇരട്ട സെഞ്ച്വറി നേടാന് കാരണവും ഇലിയന്തയാണെന്ന് അന്ന് സച്ചിന് പ്രസ്താവിച്ചിരുന്നു. അതിനിടെ, മന്ത്രവാദിയുടെ മരണത്തില് പ്രധാനമന്ത്രി മഹിന്ദാ രജപക്സെ അടക്കമുള്ള പ്രമുഖര് അനുശോചിച്ചു. മന്ത്രിമാരടക്കമുള്ള ശ്രീലങ്കയിലെ രാഷ്ട്രീയ നേതൃത്വം ഇലിയന്തക്ക് പിന്തുണയുമായി എത്തിയപ്പോള്, രാജ്യത്തെ ഡോക്ടര്മാരും ആരോഗ്യ പ്രവര്ത്തകരും ശക്തമായ വിമര്ശവുമായി രംഗത്തെത്തിയിരുന്നു. ആയുര്വേദ വിദഗ്ധരും ഇദ്ദേഹത്തിന്റെ വാദം അംഗീകരിച്ചിരുന്നില്ല. മോന്സനുമായി തനിക്ക് പണമിടപാടില്ല വീട്ടില് പോയത് കണ്ണ് കാണിക്കാന് കെ സുധാകരന് മോന്സനെതിരെ കൂടുതല് പരാതികള്: കേന്ദ്ര ഏജന്സികളും അന്വേഷണത്തിന് മലദ്വാരത്തില് 42 ലക്ഷം രൂപയുടെ സ്വര്ണം ഒളിപ്പിച്ച മലയാളി ഇംഫാല് വിമാനത്താവളത്തില് പിടിയില് ആര് എസ് എസ് സൈദ്ധാന്തികരുടെ രചനകള് കണ്ണൂര് സര്വകലാശാല സിലബസില് നിന്ന് മാറ്റും ബെംഗളുരു ശ്രീ ചൈതന്യ ഇന്സ്റ്റിറ്റ്യൂട്ടില് 60 വിദ്യാര്ഥികള്ക്ക് കൊവിഡ് രാജ്യത്ത് 18,870 പേര്ക്ക് കൂടി കൊവിഡ് 378 മരണം